অ্যালেক্সা পিনাভেগা

অ্যালেক্সা ইলিসা পিনাভেগা (ইংরেজি: Alexa Ellesse PenaVega) (জাত ভেগা; জন্ম: আগস্ট ২৭, ১৯৮৮) একজন মার্কিন অভিনেত্রী এবং কণ্ঠশিল্পী। তিনি স্পাই কিডস ধারাবাহিক চলচ্চিত্রে কারমেন কর্তেজ এবং রেপো! দ্য জেনেটিক অপেরা চলচ্চিত্রে শাইলো ওয়ালেস চরিত্রের জন্যে বিশিষ ভাবে পরিচিত। ২০০৯ সালে, তিনি এবিসি পরিবার ধারাবাহিকের রুবি এ্যন্ড দ্য রকিটস চলচ্চিত্রে রুবি গালাঘের নামচরিত্রে অভিনয় করেন। পিনাভেগা মার্কিন যুক্তরাষ্ট্রের মায়ামি, ফ্লোরিডায় জন্ম নেন। তার বাবা একজন কলোমবিয় অধিবাসী এবং মা, জিনা রুই, একজন সাবেক মার্কিন মডেল। ভেগার ছয় ভাইবোন রয়েছে: পৈতৃক সৎ-বোন মারগাউক্স ভেগা (জ. ১৯৮১), বোন ক্রিজিয়া ভেগা (জ. ১৯৯০) এবং মাকেনজি ভেগা (জ. ১৯৯৪), মাতৃক সৎ-বোন গ্রেইলিন জেমস (জ. ২০০০), মাতৃক সৎ-ভাই জেট জেমস (জ. ২০০৫), এবং ক্রুজ হাডসন রুই (জ. ২০০৯)। তিনি চার বছর বয়সে তার পরিবারের সঙ্গে ক্যালিফোর্নিয়া ত্যাগ করেন। ১৯৯৬ সালে, ভেগা তরুণ জো হার্ডিং চরিত্রে অভিনয় করেন টুইস্টার চলচ্চিত্রে। তিনি অতিথি চরিত্রে অভিনয় করেছেন, ইআর, ফলো দ্য স্টারস হোম, ঘোস্ট হুইসপার, এবং দ্য বার্নি ম্যাক শো ইত্যাদি টেলিভিশন ধারাবাহিকে। তিনি ২০০১ সালে বিশ্বব্যাপী পরিচিত হয়ে ওঠেন স্পাই কিডস চলচ্চিত্রের কারমেন কর্তেজ চরিত্রের জন্য। প্রথম স্পাই কিডস চলচ্চিত্র বিপুল জনপ্রিয়তা অর্জন করে, এবং পরবর্তীকালে দুটি ধারাবাহিক, স্পাই কিডস ২: দ্য আইল্যান্ড অব লস্ট ড্রিমস এবং স্পাই কিডস ৩-ডি: গেম ওভার চলচিত্রায়িত হয়েছিলো। এই তিনটি চলচ্চিত্রের শুটিং চলাকালীন সময়, তিনি নিজের স্টান্ট বা শারীরিক কসরতের অধিকাংশই নিজে সঞ্চালিত করেছেন। ভেগা পরবর্তীতে ২০১১ সালের ধারাবাহিক, স্পাই কিডস: অল দ্য টাইম ইন দ্য ওয়ার্ল্ড চলচ্চিত্রেও অভিনয় করেন। ২০০৩ সালে, ভ্যানিটি ফেয়ার পত্রিকার জুলাই ২০০৩ সংখ্যায় তাকে বছরের হটেস্ট টিন নামকরণ করা হয়। ২০০৪ সালে, ভেগা দুইটি চলচ্চিত্রের কাজ সম্পন্ন করেন: স্লিপওভার এবং স্টেট'স এভিডেন্স। পরের বছর তিনি সাইবার-হুমকীর শিকার হিসেবে অড গার্ল আউট শিরোনামে লাইফটাইম টেলিভিশন চলচ্চিত্রে অভিনয় করেন। তিনি টেলিভিশন চলচ্চিত্রের জন্যে নির্মিত, ওয়াল্কআউট চলচ্চিত্রেও অভিনয় করেন। ২০০৬ সালে তিনি, রিমেম্বার দ্য ডেজ চলচ্চিত্রের চিত্রগ্রহণ সমাপ্ত করেন, যা প্রেক্ষাগৃহে মুক্তি পেয়েছিলো এপ্রিল ২০০৭ সালে। এছাড়াও তিনি রেপো! দ্য জেনেটিক অপেরা চলচ্চিত্রে কাজ সম্পন্ন করেন, যা ২০০৮ সালে মুক্তি লাভ করে। ভেগা এরপর অরাম রাপাপোর্ট রচিত এবং পরিচালিত হেলিক্স চলচ্চিত্রে প্রধান ভূমিকা নিশ্চিত করেন, যা মার্চ ২০০৮ সালে শিকাগোতে চিত্রায়িত হয়। ভেগা মূলত ২০০৯ সালে রবার্ট রদ্রিগেজ পরিচালিত শর্টস চলচ্চিত্রে অভিনয়ের জন্য নির্বাচিত হন, যদিও, অস্ট্রেলিয়ায় ব্রোকেন হিল চলচ্চিত্রর সময় তাকে পুননির্বাচন করা হয়েছে। তিনি কেট ডেনিংস দ্বারা প্রতিস্থাপিত হয়েছেন। ২০০৯ সালে, তিনি রুবি গালাঘেরের চরিত্র উপস্থাপন করেন এবিসি ফ্যামেলির টেলিভিশন কমেডি রুবি অ্যান্ড দ্য রকিটস ধারাবাহিকে, যেখানে তিনি প্যাট্রিক এবং ডেভিড ক্যাসিডির সাথে অভিনয় করেন। ধারাবাহিকটির দ্বিতীয় মৌসুম তৈরি করা হয় নি। ভেগা, ২০১২ সালের দ্য ডেভিলস কার্নিভ্যাল চলচ্চিত্রে বিক চরিত্রে অভিনয় করেন। চলচ্চিত্রটি পরিচালক ড্যারেন লিন এবং চিত্রনাট্যলেখক টেরেন্স জ্যুনিখ একসাথে নির্মাণ করেন, যারা পূর্বে রিপো! চলচ্চিত্রে ভেগার সাথে কাজ করেছেন। ২০১২ সালে, ভেগা ২বিআর/১বিএ শিরোনামে স্বাধীন থ্রিলারে কাজ শুরু করেন, যা পরিচালনা করেছেন রব মার্গোলিস এবং সহ-অভিনেতা হিসেবে ছিলেন স্পেন্সর গ্রামার এবং ক্যাথরিন মোরিস। ভেগা এছাড়াও লাইপটাইম চ্যানেলের দ্য প্র্যাগণেন্সি প্রজেক্ট চলচ্চিত্রে কাজ শুরু করেন এবং দ্য ক্লকওয়ার্ক গার্ল অ্যানিমেটেড চলচ্চিত্রের কাজ সম্পন্ন করেন। তার চলচ্চিত্র দ্য মাইন, যা ২০১০ সালে চলচ্চিয়ান হয়েছিল তা সদ্য সীমিত পরিসরে মুক্তির/প্রদর্শনের ব্যবস্থা নেয়া হয়েছে। তিনি এছাড়াও কণ্ঠ অভিনেত্রী হিসেবে ক্রিস্টিনা চরিত্রে আনসিউপারভাইজড্ অ্যানিমেটেড ধারাবাহিকে এবং রয়্যাল পেইন চলচ্চিত্রে অথিতি চরিত্রে কাজ করেন। ভেগা, স্বাদু পানিতে মাছ ধরতে পছন্দ করেন, অনর্গল স্প্যানিশ বলতে পারেন; যিনি নিজেকে একজন অভিজ্ঞ পালোয়ান এবং খ্রিষ্টান হিসেবে বর্ণনা করেন। ভেগা ১০ অক্টোবর ২০১০ সালে তার আদি শহর লিড, দক্ষিণ ডাকোটায় অনুষ্ঠিত একটি অনুষ্ঠানে চলচ্চিত্র প্রযোজক সিন কোভলকে বিয়ে করেন। সেসময়ে তিনি একটি ইয়ান স্টুয়ার্ট গাউন পরেছিলেন এবং রবার্ট রদ্রিগেজের পাশে পদচারণারত অবস্থায় ছিলেন। তিনি নিকি রিডের ঘনিষ্ঠ বন্ধু। জুলাই ২০১২ সালে, ভেগা টুইটারে কভেলের সাথে তার বিবাহবিচ্ছেদরে কথা ঘোষণা করেন। ২০০২: স্পাই কিডস ২: দ্য আইল্যান্ড অব লস্ট ড্রিমস ২০০৩: স্পাই কিডস ৩-ডি: গেম ওভার ২০০৮: রেপো! দ্য জেনেটিক অপেরা ২০০৯: সংস টু সেলিব্রেট ২৫ ডেস অব ক্রিসমাস ২০১২: দ্য ডেভিল'স কার্নিভাল প্রবেশদ্বার:  জীবনী চলচ্চিত্র মার্কিন যুক্তরাষ্ট্র "Alexa Vega Height Weight Body Statistics"। healthyceleb.com। হেল্থসেলেব.কম। সংগ্রহের তারিখ মে ২২, ২০১৫।  "Alexa Vega Net Worth"। celebritynetworth.com। celebritynetworth। সংগ্রহের তারিখ মে ২২, ২০১৫।  "Alexa Vega Weds Big Time Rush's Carlos Pena Jr."। The Hollywood Reporter। জানুয়ারি ৫, ২০১৪। সংগ্রহের তারিখ জুলাই ২৭, ২০১৯।  "Alexa Vega Biography (1988-)"। Filmreference.com। সেপ্টেম্বর ২৬, ২০১৭ তারিখে মূল থেকে আর্কাইভ করা। সংগ্রহের তারিখ মার্চ ১৭, ২০১৮।  "Alexa Vega & Carlos Pena Change Last Name to PenaVega"। ওয়ান নিউজ Page। জানুয়ারি ৯, ২০১৪। ২০ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ মে ১২, ২০১৪।  "Alexa Forever"। RE: Questions for Miss Alexa Vega। ২৭ জুন ২০১০ তারিখে মূল থেকে আর্কাইভ করা। সংগ্রহের তারিখ জুন ১৬, ২০১৪। My father's side is Colombian (Bogota)... and I don't know why they said my mom was Italian. lol... She's not. My family and I were trying to figure out what my mom was, but we can only go back to 5 generations and they were all from Florida. haha. so .. Floridian? ahhah... my moms last name is French though.  "Ex-spy has price on head, ache in heart"। Miami Herald। সেপ্টেম্বর ৭, ২০০৯। সংগ্রহের তারিখ জুন ১৬, ২০১৪। Alexa Vega 21 is his oldest daughter with former Miami model Gina Rue With about 40 films in her career Alexa is mostly known for her role in the Spy Kids ...  "Alexa Vega Biography". Film Reference. "Alexa Vega Biography"। BuddyTV। ২৯ জুলাই ২০১৪ তারিখে মূল থেকে আর্কাইভ করা। সংগ্রহের তারিখ জুলাই ২৯, ২০১৪।  Paris Hilton gets movie musical role. Retrieved August 1, 2007. ""Spy Kids" Star Vega to Join Broadway's Hairspray"। ১৫ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০১৮।  "Two Tickets To 'The Devil's Carnival' Please"। FEARnet। মার্চ ৬, ২০১২। সংগ্রহের তারিখ মার্চ ২৮, ২০১২।  "Alexa Forever"। new questions, new answers। নভেম্বর ১৮, ২০০৫। ২৯ জুন ২০১০ তারিখে মূল থেকে আর্কাইভ করা। সংগ্রহের তারিখ জুন ১৮, ২০১৪। I was not insulted on the question about my religion. I don't think it sets people aside. I think everyone on this board is mature enough to respect everyone's beliefs and opinions. I am a Christian to answer your question.  Nettinga, Curt (মে ২৯, ২০১৩)। "November 20 story of engagement broken by HotSpringsStar.com quote=Covel managed to complete his second mission; to propose marriage to Vega. And she said, "Yes.""। Hotspringsstar.com। সংগ্রহের তারিখ জুন ১৮, ২০১৪। উদ্ধৃতি শৈলী রক্ষণাবেক্ষণ: পাইপ অনুপস্থিত (link) Rosario, Mariela। "Alexa Vega's Wedding Album"। Latina.com। ৯ জুন ২০১৩ তারিখে মূল থেকে আর্কাইভ করা। সংগ্রহের তারিখ জুন ১৮, ২০১৪।  "'Spy Kids' Star Alexa Vega - I'm a 23-year-old Divorcee Now!"। TMZ.com। জুলাই ১৫, ২০১২। সংগ্রহের তারিখ জুন ১৮, ২০১৪।  Shira, Dahvi (জুলাই ১৬, ২০১২)। "Spy Kids Star Alexa Vega Files for Divorce"। People.com। ৪ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ জুন ১৮, ২০১৪।  "Tommy2.net"। Tommy2.net। সেপ্টেম্বর ২৫, ২০০৯। সংগ্রহের তারিখ জুন ১৬, ২০০৯।  উইকিমিডিয়া কমন্সে অ্যালেক্সা পিনাভেগা সংক্রান্ত মিডিয়া রয়েছে। ইন্টারনেট মুভি ডেটাবেজে অ্যালেক্সা পিনাভেগা  (ইংরেজি) টুইটারে অ্যালেক্সা পিনাভেগা